Müller var søn af [[numismatik]]eren og museumsmanden [[Ludvig Müller (numismatiker)|Ludvig Müller]]. Han gik i [[Det von Westenske Institut|Bohrs Skole]] og blev student [[1864]], privat dimitteret. Han valgte som universitetsstudium [[klassisk filologi]] og slog først meget senere ind på arkæologien. [[1871]] blev han [[cand.philol.]], hvorefter han ernærede sig som underviser. Skolen havde hans interesse, og dens arbejde beskæftigede ham med afbrydelser indtil [[1876]]. Først i begyndelsen af [[1870'erne]] kastede han sig over arkæologien og var på studierejse til [[Tyskland]], [[Schweiz]] og [[Italien]] [[1872]]-[[1873|73]]. Skønt han hurtigt kastede sig over arkæologiske studier vedrørende Danmarks oldtid, forsømte han derfor ikke den klassiske Oldtid, som han var kommet i berøring med under sine embedsstudier, og han havde derfor et meget bredt overblik over oldtiden. I 1878 ansattes han som assistent ved det daværende museum for de nordiske oldsager, 1885 blev han Inspektør sammesteds, men fungerede tillige ved ''Direktionen for de antikvariske Mindesmærkers Bevaring'', og endelig udnævntes han 1892 ved Nationalmuseets oprettelse til direktør for sammes 1. afdeling, der da omfattede den danske samlings forhistoriske del, [[Det Kongelige Etnografiske Museum|den etnografiske samling]] og [[antiksamlingen]].
Litteratur Historie Erhvervsliv Lister_over_personer Videnskab Organisationer Uddannelsesinstitutioner